**VERESEGYHÁZ**

**VÁROS**

**ÖNKORMÁNYZATA**

**KIEGÉSZÍTŐ SZÖVEGES**

**MAGYARÁZAT**

**2014. ÉVES BESZÁMOLÓHOZ**

Veresegyház Város Önkormányzata

Veresegyház, Fő u. 35.

**Az Önkormányzat 2014. évi költségvetési beszámolójának**

**szöveges kiegészítése**

Veresegyház Város Önkormányzatának, mint költségvetési szervnek a 2014. évi beszámoló bevételi és kiadási adatait a csatolt táblarendszer 1.1, 3, 3.1, 3.2, 7, 7.1, 7.2 számú melléklete tartalmazza. Az önkormányzat és a város szempontjából a 2014. költségvetési év legjelentősebb gazdasági eseménye az adósságkonszolidáció volt, melynek keretében a Magyar Állam 4.070.634 e Ft kötvény és hiteltartozást vállat át. A konszolidáció az eredeti költségvetésen előirányzat módosítással került átvezetésre.

**BEVÉTELEK**

**Az önkormányzat működési költségvetési bevételeinek** összege 2014-ben **4.933.237 e Ft**.

**A működési célú támogatások államháztartáson belülről 1.040.683e Ft** összegben teljesült 2014-ben. Ez tartalmazza a települési feladatok ellátásához, az óvoda, a bölcsőde, a szociális otthon, művelődési ház, a könyvtár, a gyermekétkeztetés és egyes szociális feladatokhoz kapott támogatások összegét, valamint, itt kerültek elszámolásra a központi költségvetéstől, a TB alapoktól és egyéb államháztartáson belüli szervektől (önkormányzatoktól, Kistérségtől) kapott támogatások. A 10.1.-10.9. számú melléklet részletezi a támogatás számszaki összetételét.

**Közhatalmi bevételek 3.438.985 e Ft** összegben folytak be a 2014. költségvetési év során.

Építményadó 173.882 e Ft

Telekadó 180.579 e Ft

Kommunális adó 187.390 e Ft

Iparűzési adó 2.809.922 e Ft

Gépjárműadó 57.918 e Ft

Talajterhelési díj 15.454 e Ft

Idegenforgalmi adó 2.032 e Ft

Egyéb közhatalmi bevétel 11.808 e Ft

A közhatalmi bevételek előirányzatait és teljesítési adatait a 10.10. számú melléklet részletezi.

**A működési bevételek** összege **360.282 e Ft**, ami az eredeti előirányzathoz viszonyítva 62 %-os teljesítést mutat. A működési bevételek alacsony teljesítési adata az elmaradt telekértékesítés áfa bevételei miatt alakult ki.

**Működési célú átvett pénzbevételek** összege **93.287 e Ft**, melynek teljesítési adata az eredeti előirányzathoz viszonyítva 50 %-os. Az alacsony teljesítést az okozta, hogy elmaradtak az államháztartáson kívülre adott kölcsönök visszatérülései, valamint a megvalósított ÁROP pályázat kifizetése sem történt meg. A bevételek részletezését a 10.11. és a 10.12. számú melléklet tartalmazza.

**A finanszírozási működési bevételek összege 2.490.500 e Ft**, ami három tételből áll:

* előző évi pénzmaradvány igénybevétele **293.392 e Ft**,
* rövid lejáratú hitel felvétele **2.191.458 e Ft** (Kéri József 150.000 Ft, OTP 150.000 e Ft, Travill Invest Zrt. 1.110.000 e Ft, K&H Bank 781458 e Ft),
* Állami támogatás megelőlegezése **5.650 e Ft.**

**A működési bevételek** teljesítési adata **7.423.737 e Ft**, ami az eredeti előirányzathoz viszonyítva 120 %-os szintnek felel meg.

**Az önkormányzat** **felhalmozási költségvetési bevételeinek** összege 2014-ben **549.311** **e Ft**.

**Felhalmozási célú támogatások államháztartáson belülről 180.080 e Ft összegben teljesültek.** Ennek legnagyobb hányadát az adósságkonszolidáció keretében kapott 137.910 e Ft támogatás jelenti, ami a felhalmozási célú hitelek kiváltását eredményezte. A bevételek további részletezését a 10.13. és a 10.16. számú mellékletek tartalmazzák.

**A felhalmozási bevételek** teljese **302.001** **e Ft**, mely az alábbi megbontásból tevődik össze:

* termőföld értékesítés 6.547 e Ft
* telek- és lakásértékesítés 293.048 e Ft
* egyéb épület értékesítés 2.406 e Ft

**Felhalmozási célú átvett pénzek** összege **67.230 e Ft.** Ez aháztartásoktól és vállalkozásoktól beszedett közmű és egyéb befizetésekből, valamint a református iskola építéséhez kapott étvett pénzből áll. A bevételek részletes kimutatását a 10.18. számú melléklet tartalmazza.

**A finanszírozási felhalmozási bevételek összege 0 e Ft,** mivel 1.200.000 e Ft felhalmozási hitelfelvétellel számoltunk a 2014. költségvetési évben, de Kormányzati engedélyt nem kaptunk az ügylet megvalósításához.

**A felhalmozási bevételek mindösszesen** teljesítési adata **549.311 e Ft.**

Az Önkormányzat **bevételeinek** főösszege **7.973.048 e Ft** volt 2014-ben, ami az eredeti előirányzathoz viszonyítva 102 %-os teljesítésnek felel meg.

**KIADÁSOK**

**Az önkormányzat működési költségvetési kiadásainak** összege **1.308.203 e Ft.**

**A személyi juttatások és a munkaadókat terhelő járulékok** összege **69.344 e Ft**, ami a képviselők és bizottsági tagok juttatásain túl, az állományba nem tartozók megbízási díjait is tartalmazza. A teljesítési adat 143 %-os, amit a félév után a Polgármesteri Hivatalból az Önkormányzathoz átsorolt munkavállalók illetménye, az ÁROP projekt miatti céljuttatás, illetve az állományba nem tartozók megbízási díjából adódik.

**A dologi kiadások** összege **871.440 e Ft**, ami 115 %-os teljesítést mutat az eredeti előirányzathoz viszonyítva. A kiadásnövekedés elsődlegesen a készletbeszerzésnél, szolgáltatásoknál és az áfa kiadásoknál jelenik meg.

Dologi kiadásaink megoszlása az alábbiak szerint alakult:

készletbeszerzés 25.731 e Ft

szolgáltatások 296.775 e Ft

különféle befizetések és egyéb dologi kiadások 548.934 e Ft

A különféle befizetések és egyéb dologi kiadások tartalmazzák a **működési kamatkiadások** összegét, mely **107.645 e Ft** volt. Ez a kötvények kamatát, valamint az egyéb hitelek terheit is magában foglalja. A kamatkiadások a tervezetthez képest növekedtek, a teljesítési adat 109 %-os.

**Az ellátottak pénzbeli juttatására 53.408 e Ft-**ot fizettünk ki. A kiadások összetételét a 11.1. számú melléklet tartalmazza.

**Egyéb működési célú kiadások** teljesítése **314.011 e Ft,** mely az alábbi tételekből tevődik össze.

A **működési célú támogatások államháztartáson belülre 229.272 e Ft** összegben, a **működési célú támogatások államháztartáson kívülre 84.739 e Ft** összegben teljesült. Itt számoltuk el a nonprofit gazdasági társaságok, civil szervezetek, magánszemélyek, önkormányzati tulajdonú vállalkozások és egyéb vállalkozások támogatásait. Ennek részletezését a 11.3-7 számú melléklet tartalmazza.

**A működési célú tartalék** a működési kiadásokon felül fedezetet teremtett az év közben megjelenő új beruházásokra is, melynek során teljes összegben felhasználásra került.

**A finanszírozási működési kiadások összege 2.709.662 e Ft**, ami három tételből áll:

* a működési célú intézményfinanszírozás összege 1.835.122 e Ft. Ez az eredeti előirányzathoz viszonyítva 6 %-os többletkiadásnak felel meg,
* a hitelek és kölcsönök törlesztésére 2014-ben 839.086 e Ft-ot fizettünk ki,
* a kötvény visszafizetésre 35.454 e Ft-ot fordítottunk.

**A működési kiadások** teljesítési adata **4.017.865 e Ft**, ami az eredeti előirányzathoz viszonyítva 101 %-os szintnek felel meg.

**Az önkormányzat felhalmozási költségvetési kiadásainak** összege **3.911.291 e Ft.**

**A beruházási kiadások** összege **3.637.416 e Ft** volt, ami az eredeti előirányzat 109 %-os teljesítésének felel meg. Elsősorban a bérlakás program keretében megvalósuló új lakások vásárlása, illetve új, eredetileg nem tervezett fejlesztésekre fordítottuk a kiadásokat. A beruházások tételes felsorolását a 12.1. számú melléklet tartalmazza.

**A felújítási kiadások 54.024 e Ft** összegben, az 13.1. számú melléklet szerinti részletezésben teljesültek 2014-ben. A teljesítési adat 47%, ami elmaradást jelent a tervezethez képest, melynek oka a Katolikus templom felújításának felfüggesztése.

**Egyéb felhalmozási célú kiadások** teljesítése **21.043 e Ft,** mely az alábbi tételekből tevődik össze.

A **felhalmozási célú támogatások államháztartáson belülre 5.000 e Ft** összegben, a **felhalmozási célú támogatások államháztartáson kívülre 16.043 e Ft** összegben teljesült. A támogatások részletezését a 14. számú melléklet tartalmazza.

**A felhalmozási célú tartalék** teljes egészében felhasználásra került az év közben megjelenő beruházások kivitelezésére.

**A finanszírozási felhalmozási kiadások** összege **198.808 e Ft**, ami két tételből áll:

* a felhalmozási célú intézményfinanszírozás összege 59.335 e Ft. Ez az intézményeknél megjelenő beruházásoknak, felújításoknak a forrását képezte.
* a hitelek és kölcsönök törlesztésére 2014-ben 139.473 e Ft-ot fizettünk ki.

**A felhalmozási kiadások** teljesítési adata **3.911.291 e Ft**, ami az eredeti előirányzathoz viszonyítva 101 %-os szintnek felel meg.

Az Önkormányzat **kiadásai mindösszesen 7.929.156 e Ft-**ban teljesültek a 2014. költségvetési évben. Ez az eredeti előirányzathoz viszonyítva 106.509 e Ft növekedést jelent, melynek forrását a bevételi oldalon megjelenő rövidlejáratú hitelfelvétel teremtette meg.

Veresegyház, 2015. május 26.

Jáger Ágnes

pénzügyi osztályvezető